**Imaóra**

**2020 decemberére.**

**Beköszöntő:**

Az Atya, a Fiú és a Szentlélek nevében. Ámen.

**Ének:**

A mélyből hozzád száll szavam

**Zsoltár.8**

1[A karmesternek:] [a „Szőlőtaposók” dallamára. Dávid zsoltára.] [2](https://www.online-biblia.ro/bible/4/PS/8" \l "v2) Urunk, Istenünk, mily felséges a neved az egész földön, az egekre helyezted dicsőségedet! [3](https://www.online-biblia.ro/bible/4/PS/8" \l "v3) A csecsemők és csecsszopók szája által erősíted meg hatalmadat ellenfeleiddel szemben, hogy elnémítsd az ellenséget és a bosszúállót.[4](https://www.online-biblia.ro/bible/4/PS/8" \l "v4) Mikor látom az eget, ujjaid munkáját, a holdat és a csillagokat, amelyeket elrendeztél, [5](https://www.online-biblia.ro/bible/4/PS/8" \l "v5) azt mondom: Micsoda az ember, hogy megemlékezel róla, és az ember fia, hogy gondod van rá? [6](https://www.online-biblia.ro/bible/4/PS/8" \l "v6) Hiszen csak kevéssel tetted kisebbé Istennél, dicsőséggel és tisztességgel koronáztad meg őt! [7](https://www.online-biblia.ro/bible/4/PS/8" \l "v7) Úrrá tetted őt kezed munkáin, mindent a lába alá vetettél: [8](https://www.online-biblia.ro/bible/4/PS/8" \l "v8) juhokat és mindenféle jószágot, sőt még a mezei vadakat is, [9](https://www.online-biblia.ro/bible/4/PS/8" \l "v9) az ég madarait és a tenger halait, mindent, ami a tenger ösvényein jár. [10](https://www.online-biblia.ro/bible/4/PS/8" \l "v10) Urunk, Istenünk, mily felséges a neved az egész földön!

**Ének:**

Az Úr jósága, hogy élünk még a földön

Dicsőség mennyben az Istennek

Soha nem volt még ilyen áldott éj

**Olvasmány**

1Amikor megszületett Jézus a júdeai Betlehemben, Heródes király idejében, íme, bölcsek jöttek napkeletről Jeruzsálembe, [2](https://www.online-biblia.ro/bible/4/MAT/2" \l "v2) és ezt kérdezték: Hol van a zsidók újszülött királya? Mert láttuk az ő csillagát napkeleten, és azért jöttünk, hogy tisztességet tegyünk neki…

9 És íme, a csillag, amelyet napkeleten láttak, előttük ment mindaddig, amíg meg nem érkeztek. Akkor megállt a hely felett, ahol a gyermek volt. [10](https://www.online-biblia.ro/bible/4/MAT/2" \l "v10) A csillagot látva igen nagy örömmel örvendeztek. [11](https://www.online-biblia.ro/bible/4/MAT/2" \l "v11) Bementek a házba, és meglátták a gyermeket anyjával, Máriával, és arcra borulva hódoltak neki. Majd kinyitották kincsesládáikat, és ajándékokat adtak neki: aranyat, tömjént és mirhát.

Máté.2.1-2,9-11

Közeledünk a Megváltó születésének az ünnepéhez, amely az idén lehet, hogy el fog térni az eddig megszokottaktól. Hiányozhat belőle sok minden, ami eddig része volt a karácsonynak. De a lényege nem tűnhet el. Az ünnep fénye túl kell ragyogjon a járvány sötétségen, úgy, ahogy felragyogott egykor a betlehemi jászolbölcső felett a csillag, mutatva az utat a napkeleti bölcseknek. Ennek a fénynek a segítségével kell eljussunk lélekben a megszületett kisdedhez, nem azért, hogy ajándékot adjunk neki, hanem hogy az ő ajándékát elvegyük. Ez pedig nem más, mind annak a felismerése, hogy általa mindannyian az Atya szeretett gyermekei vagyunk. Kövessük a fényt a lelkünkben. Érezzük meg az ünnep igazi lényegét, hogy született nékünk a Megtartó, az Úr Krisztus a Dávid városában.

**Kérdések, közös beszélgetés, szabad imák:**

* Hogyan ünneplitek ti a karácsonyt?
* Mit jelent számotokra a karácsony?
* Milyen hagyományokat őriztek?
* Miért lehetünk hálásak?

**Ének:**

Lelkem áldd az Urat

Rejts most el

Hinni taníts Uram

**Vers:**

Szilágyi Domokos: *Karácsony*

A puha hóban, csillagokban,  
az ünnepi foszlós kalácson  
láthatatlanul ott a jel,  
hogy itt van újra a karácsony.

Mint szomjazónak a pohár víz,  
úgy kell mindig e kis melegség,  
hisz arra született az ember,  
hogy szeressen és szeressék.

S hogy ne a hóban, csillagokban,  
ne ünnepi foszlós kalácson,  
ne díszített fákon, hanem  
a szívekben legyen karácsony.

**Ének:**

Szívem csendben az Úrra figyel

**Imádságok:**

Jó Atyánk. Ünnepre készülünk, a te szent Fiad születésérének áldott ünnepére. Köszönjük, hogy ezekben a válságos időkben is megengeded hogy ünnepeljünk. A Hit és fény nagy családjában egymásra tudjunk gondolni és imádságainkban egymást, közösségeinket a Te színed elé tudjuk vinni. Óvd meg a közösségeinket. Tedd áldottá mindannyiunk ünnepét, hogy annak a szeretetnek a fénye, amely körülragyogta a jászolbölcső mellett levőket beragyogja a mi szíveinket is.

Imádkozunk azokért a testvérekért, akik betegek. Te légy az áldott orvos, aki gyógyítasz. Imádkozunk azokért, akiket az elmúlt évben veszteség ért. A te vigasztaló Szent Lelkedet küld el hozzájuk, hogy érezzék a te segítséged, amikor bekötöd a halál által okozott sebeket.

Jó Atyánk. Légy ezzel az egész világgal. Vigyázz minden gyermekedre, és a hit fényét ne engedd, hogy kialudjon a tieid lelkében.

Ámen.

**Ima koronavírus világjárvány idején**

Őrizz meg minket, jó Urunk, irgalmasságod árnyékában.

A bizonytalanság és a próbatétel idején is, kérünk, állj mellettünk.

Támogasd és oltalmazd, jó Urunk,

az aggodalmaskodókat és a félelmes szívűeket,

emeld fel mindazokat,

akik mélységeket járnak ezekben a napokban, hetekben.

Hadd örvendezhessünk újra a Te jóságodnak,

tudván bizonyosan,

hogy semmi sem szakíthat el Tőled,

sem szeretetedtől,

mert Te vagy a mi Urunk, Jézus Krisztus. Ámen.

**Ima a karanténba kerülőkért**

Együttérző, szenvedéseinket ismerő,

Felséges Urunk, Istenünk!

Maradj azok mellett is, akik megbetegedtek,

akik félnek vagy már karanténban vannak.

Magányukban légy a társuk,

Te légy vigasztalásuk.

Szorongásukban légy reményük.

Sötét, nehéz pillanataikban Te légy világosságuk.

Annak nevében kérünk Téged, Atyánk,

Aki egyedül áldozta fel magát a kereszten,

és uralkodik Veled dicsőségben,

a mi Urunk, Jézus Krisztus nevében kérünk. Ámen.

**Az Úr imája**

**Hit és fény imája**

**Áldás:**

Legyen előtted mindig út,  
Fújjon mindig hátad mögül a szél,  
Az eső puhán essen földjeidre,  
A nap melegen süsse arcodat,  
S amíg újra találkozunk,  
Hordjon tenyerén az Isten.

Összeállította: Pipacs közösség, Kolozsvár.